সুমিত্রা দেবী (অভিনেত্রী)

সুমিত্রা দেবী (শুনুন; ২২ জুলাই ১৯২৩ - ২৮ আগস্ট ১৯৯০) হলেন একজন ভারতীয় অভিনেত্রী, যিনি ১৯৪০ এবং ১৯৫০-এর দশকে হিন্দি চলচ্চিত্রের পাশাপাশি বাংলা চলচ্চিত্রে তাঁর কাজের জন্য অধিক পরিচিত। দাদা গুঞ্জল দ্বারা পরিচালিত ১৯৫২ সালের হিন্দি চলচ্চিত্র মমতাতে তাঁর ভূমিকার জন্য তিনি সবচেয়ে বেশি স্মরণীয় হয়ে আছেন। তিনি দুই বার "সেরা অভিনেত্রী" বিভাগে বিএফজেএ পুরস্কার লাভ করেছেন। তিনি তাঁর সময়ের অন্যতম দুর্দান্ত সুন্দরী ছিলেন এবং প্রদীপ কুমার ও উত্তম কুমারের মতো অভিজ্ঞ ব্যক্তিরা তাঁকে তাঁর সময়ের সর্বাধিক সুন্দরী মহিলা হিসাবে আখ্যায়িত করেছিলেন। সুমিত্রা দেবী ভারতের পশ্চিমবঙ্গের বীরভূমের শিউড়িতে ১৯২৩ সালের ২২শে জুলাই তারিখে এক ধনী ব্রাহ্মণ পরিবারে জন্মগ্রহণ করেছিলেন। কৈশোর বয়সে তিনি প্রবীণ অভিনেত্রী কানন দেবীর সৌন্দর্যে এবং খ্যাতিতে অত্যন্ত প্রভাবিত হয়েছিলেন এবং অভিনেত্রী হওয়ার ইচ্ছা পোষণ করেছিলেন। ১৯৪৩ সালে তাঁকে নিউ থিয়েটার্সের অফিসে একটি সাক্ষাতকার এবং পর্দায় চেহারা পরীক্ষার জন্য ডেকে পাঠানো হয়েছিল এবং শেষ অবধি কুন্দন লাল সায়গলের বিপরীতে হেমচন্দ্র চন্দরের মেরি বহেন (১৯৪৪)-এ অভিনয়ের জন্য তাঁকে নির্বাচন করা হয়েছিল। এই চলচ্চিত্রটি তৈরির সময় তাঁকে অপূর্ব মিত্রের বাংলা চলচ্চিত্র সন্ধি (১৯৪৪) তে প্রধান চরিত্রে অভিনয় করার প্রস্তাব দেওয়া হয়েছিল, যা তাঁর প্রথম চলচ্চিত্র ছিল। এই চলচ্চিত্রটি বাণিজ্যিকভাবে প্রচুর সাফল্য অর্জন করে এবং এই চলচ্চিত্রে তাঁর অভিনয়ের জন্য ১৯৪৫ সালে তিনি সেরা অভিনেত্রী" বিভাগে বিএফজেএ পুরস্কার লাভ করেছেন। ১৯৪০-এর দশকের শেষের দিকে, তিনি ওয়সিয়তনামা (১৯৪৪), ভাই দুজ (১৯৪৭), উঁচ নিচ (১৯৪৮) এবং বিজয় যাত্রা (১৯৪৮)র চলচ্চিত্রের অভিনয় করেছেন। এর ফলস্বরূপ তিন নিজেকে বলিউডের শীর্ষস্থানীয় অভিনেত্রী হিসাবে প্রতিষ্ঠিত করেছিলেন। গুঞ্জলের মমতাতে (১৯৫২) একক মা হিসাবে তাঁর চরিত্রে জন্য তিনি সকলদের দ্বারা প্রশংসিত হন। এই সম্পর্কে ফিল্মজ্যাক লিখেছিল, "তিনি এই দুর্দান্ত চরিত্রটিকে পুনরুদ্ধার করতে নিপুণভাবে কাজে করেছেন; তাঁর প্রশান্তি, কোমলতা, ব্যথা এবং যন্ত্রণা এবং সমস্তই এই চরিত্রটির মধ্যে অন্তর্ভুক্ত হয়েছিল।" তিনি দিওয়ানা (১৯৫২), ঘুংরু (১৯৫২), ময়ূরপনখ (১৯৫৪), চোর বাজার (১৯৫৪) এবং জাগতে রাহো (১৯৫৬)-এর মতো চলচ্চিত্রে অভিনয়ের জন্য আরও প্রশংসিত হন। তিনি বাংলা চলচ্চিত্রেও তাঁর অভিনয় বজায় রেখেছিলেন। তাঁর অভিনীত বাংলা চলচ্চিত্রের মধ্যে অভিযোগ (১৯৪৭), পথের দাবী (১৯৪৭), প্রতিবাদ (১৯৪৮), জয়যাত্রা (১৯৪৮), স্বামী (১৯৪৯), দেবী চৌধুরানী (১৯৪৯), সমর (১৯৫০) এবং দস্যু মোহন (১৯৫৫) উল্লেখযোগ্য। কার্তিক চট্টোপাধ্যায় পরিচালিত লেখক বিমল মিত্রের ধ্রুপদী সাহিত্য সাহেব বিবি গোলাম (১৯৫৬)-এ একজন জমিদারের সুন্দরী মাতাল স্ত্রীর চরিত্রে অভিনয় করেছেন। হরিদাস ভট্টাচার্যের জাতীয় পুরস্কার বিজয়ী বাংলা চলচ্চিত্র আঁধারে আলো (১৯৫৭)-তে শোকাহত হৃদয়ের এক বালিকা বিজলির চরিত্রে অভিনয়ের মাধ্যমে তিনি সমালোচকদের কাছ সমালোচনামূলক প্রতিক্রিয়া অর্জন করেছিলেন। "Sumitra Devi – Interview (1952)"। cineplot.com (ইংরেজি ভাষায়)। সংগ্রহের তারিখ ২০১৮-০২-০২।  "Sumitra Devi"। Friday Moviez। ২০১৯-০৮-২৪ তারিখে মূল থেকে আর্কাইভ করা। সংগ্রহের তারিখ ২০১৮-০৮-২৪।  Gooptu, Sharmistha (২০১০-১১-০১)। Bengali Cinema: 'An Other Nation' (ইংরেজি ভাষায়)। Routledge। আইএসবিএন 9781136912160।  "Sumitra Devi movies, filmography, biography and songs - Cinestaan.com"। Cinestaan। ২০১৮-০২-১৫ তারিখে মূল থেকে আর্কাইভ করা। সংগ্রহের তারিখ ২০১৮-০২-১৪।  "Sumitra Devi"। www.gomolo.com। ২০১৯-০৩-৩১ তারিখে মূল থেকে আর্কাইভ করা। সংগ্রহের তারিখ ২০১৯-০৩-১০।  lyricstashan.com। "Best Sumitra Devi song lyrics collection - LyricsTashan"। lyricstashan.com। সংগ্রহের তারিখ ২০১৮-০১-১৫।  "10 Greatest Bengali Actresses of All Time"। The Cinemaholic (ইংরেজি ভাষায়)। ২০১৭-১২-০৩। সংগ্রহের তারিখ ২০১৭-১২-১১।  "Ten Most Beautiful Actresses of Bengali Cinema"। filmsack.jimdo.com (ইংরেজি ভাষায়)। ২০১৭-০৪-০৬ তারিখে মূল থেকে আর্কাইভ করা। সংগ্রহের তারিখ ২০১৭-০৩-১৮।  "Sumitra Devi – The sedative and gorgeous Indian actress of 1940s to 1960s"। My Words & Thoughts (ইংরেজি ভাষায়)। ২০১৯-০৬-১৮। সংগ্রহের তারিখ ২০১৯-০৭-২৩।  "Sumitra Devi : An Unsurpassable beauty of Bengali cinema"। filmsack.jimdo.com (ইংরেজি ভাষায়)। ২০১৮-০১-০৭ তারিখে মূল থেকে আর্কাইভ করা। সংগ্রহের তারিখ ২০১৭-০৭-১৬।  "Best Bengali Actresses Of All Times, Who Have Created Ripples!"। What's Up Kolkata (ইংরেজি ভাষায়)। ২০১৮-০৮-২০ তারিখে মূল থেকে আর্কাইভ করা। সংগ্রহের তারিখ ২০১৮-০৮-১৯।  Indian cinema (ইংরেজি ভাষায়)। Publication Division, Ministry of Information and Broadcasting, Government of India। ১৯৯৮-০১-০১। আইএসবিএন 9788123006468।  উইকিমিডিয়া কমন্সে সুমিত্রা দেবী (অভিনেত্রী) সংক্রান্ত মিডিয়া রয়েছে। ইন্টারনেট মুভি ডেটাবেজে সুমিত্রা দেবী (ইংরেজি) Sumitra Devi on Facebook